《万寿节朝天宫习仪二首 其一》
明代·张治

曲槛通丹室，长松锁翠烟。楼台凌绝巘，钟磬发诸天。

瑞荚生尧日，绯桃入汉年。君王有明德，万寿应高玄。

作者简介：（1488—1550）湖广茶陵人，字文邦，号龙湖。正德十六年会试中式，世宗即位，成进士。官至南京吏部尚书，入为文渊阁大学士，进太子太保。常以兵弱民穷而天下干耗、经费无纪为忧。对人态度平易，喜奖掖士类。有《龙湖文集》。